Správa
k žiadostiam o poskytnutí investičných stimulov pre spoločnosti
Kronospan Zvolen, s.r.o. a Kronospan Prešov, s.r.o.
 
Investor Kronospan Ltd., Cyprus požiadal v roku 2005 o poskytnutie investičných stimulov pre dcérsku spoločnosť Kronospan Zvolen, s.r.o. a dcérsku spoločnosť Kronospan Prešov, s.r.o.. Na uvedené projekty sa vzťahuje Mnohosektorový rámec regionálnej pomoci pre veľké projekty, ktorý presne stanovuje spôsob výpočtu prípustnej výšky štátnej pomoci. 

Investícia spoločnosti Kronospan Prešov, s.r.o. vo výške 3 980 000 tis. Sk bude realizovaná v okrese Prešov. Miera evidovanej nezamestnanosti v okrese Prešov dosahovala k 31.10.2005 hodnotu 14,4 %. Spoločnosť Kronospan Prešov, s.r.o. sa bude zaoberať výrobou stredne hustých vláknitých dosák (komerčné označenie MDF).

Investor v súlade so zákonom č. 565/2001 Z.z. o investičných stimuloch a o zmene a doplnení niektorých zákonov (ďalej len Zákon) podľa § 35b požiadal o poskytnutie štátnej pomoci výlučne formou úľav na dani z príjmu právnických osôb pre spoločnosť Kronospan Prešov, s.r.o. (príjemca) vo výške 1 460 609 000 Sk. Úľava na dani z príjmov je rozvrhnutá na obdobie 10 rokov. Počet  priamo vytvorených nových pracovných miest  je 190, pričom na jedno priamo vytvorené pracovné miesto investor predpokladá tvorbu ďalších 6 – 8 nepriamych pracovných miest.

Investícia spoločnosti Kronospan Zvolen, s.r.o. vo výške 8 132 000 tis. Sk  bude realizovaná vo Zvolene. Miera evidovanej nezamestnanosti v okrese Zvolen dosahovala k 31.10.2005 hodnotu 11 %. Spoločnosť Kronospan Zvolen, s.r.o. sa bude zaoberať výrobou aglomerovaných dosiek, drevotrieskových dosiek, surových, obojstranne brúsených a povrchovo upravených melamínovými fóliami a piliarskou výrobou. 

Investor v súlade so zákonom  podľa § 35c požiadal o poskytnutie štátnej pomoci výlučne formou úľavy na dani z príjmu právnických osôb  pre spoločnosť Kronospan Zvolen, s.r.o. (príjemca), najvyššia prípustná výška podľa Mnohosektorového rámca regionálnej pomoci pre veľké investičné projekty predstavuje sumu 2 179 257 tis. Sk. Úľava na dani z príjmov je rozvrhnutá na obdobie 10 rokov. Počet  priamo vytvorených nových pracovných miest  je 360, pričom na jedno priamo vytvorené pracovné miesto investor predpokladá tvorbu ďalších 6 – 8 nepriamych nových pracovných miest. 

SARIO, š.p.o. vykonala hodnotenie investičného zámeru spoločností Kronospan Zvolen, s.r.o. (príloha č. 1) a Kronospan Prešov, s.r.o. (príloha č. 2) a odporučila obidva projekty na ďalšie konanie.

Základné údaje o obidvoch projektoch:

* Výpočet podľa Multisektorového rámca regionálnej pomoci pre veľké investičné projekty

Dňa 6.12.2005 a 11.5.2006 sa uskutočnili u ministra hospodárstva SR opakované pracovné rokovania s firmou Kronospan Holdings Ltd. (investor) o možnostiach poskytnutia štátnej pomoci pri rozširovaní kapacít výroby v SR, na ktorom minister deklaroval podporu obidvom projektom, najmä vo vzťahu k umiestneniu v regiónoch. 

Podľa vyjadrenia investora v prípade neposkytnutia štátnej pomoci 3 640 mil. Sk na investície v rozsahu 12 112 mil. Sk tieto budú realizované v Poľsku a doteraz vytvorené pracovné miesta (cca 500)  budú zrušené.

	V liste č. 3160/2005 – 001 zo 16.decembra 2005 informoval minister hospodárstva SR  konateľa spoločnosti o prípustnej výške štátnej pomoci formou úľavy na dani z príjmu právnických osôb pre spoločnosť Kronospan Zvolen s.r.o. S výškou navrhnutej štátnej pomoci vyjadril konateľ spoločnosti súhlas listom, doručeným na MH SR 6.1.2006. 

V liste č. 3159/2005-001 z 19. decembra 2005 informoval minister hospodárstva SR konateľa spoločnosti o prípustnej výške štátnej pomoci formou úľavy na dani z príjmu právnických osôb pre spoločnosť Kronospan Prešov s.r.o. S výškou navrhnutej štátnej pomoci   vyjadril konateľ spoločnosti súhlas listom, doručeným na MH SR 9.1.2006.

	Obidve spoločnosti zaslali formuláre pre notifikáciu štátnej podpory začiatkom februára 2006. 

Priemerná výška investičných stimulov v SR od roku 2003 predstavuje sumu 1,2 mil. Sk na 1 novovytvorené pracovné miesto (vrátane štátnej pomoci pre autopriemysel, limitovanej výškou 15%). Investor požaduje investičné stimuly pre Kronospan Zvolen s.r.o. vo výške 6 mil. Sk a pre Kronospan Prešov s.r.o. 7,8 mil. Sk na 1 novovytvorené pracovné miesto, výlučne formou úľavy na dani z príjmu právnických osôb. Táto požiadavka vychádza z výšky investície na jedno novovytvorené miesto, kde investor deklaruje pre Kronospan Zvolen s.r.o výšku investície 22,6 mil. Sk a pre Kronospan Prešov s.r.o. 20,9 mil. Sk na 1 novovytvorené pracovné miesto, pričom  priemerná výška investície na jedno novovytvorené pracovné miesto v SR od roku 2003 predstavuje sumu 7,25 mil. Sk.

V porovnaní na iné investičné projekty však vychádza vyšší priemer štátnej pomoci na jedno novovytvorené pracovné miesto (NPM), a to:

* Vrátane štátnej pomoci pre autopriemysel, limitovanej výškou 15%

Po preverení upozornenia Ministerstva financií SR, že spoločnosti Kronospan SK, s.r.o. Prešov bola oznámením Úradu pre štátnu pomoc č. 2629/2003 schválená štátna pomoc vo forme daňovej úľavy bolo zistené, že:

a)	Kronospan SK, s.r.o. Prešov je ďalšou dcérskou spoločnosťou Kronospan Holdings, Ltd, Cyprus a nie je totožnou so spoločnosťou Kronospan Prešov, s.r.o.
b)	Daňová úľava podľa citovaného oznámenia Úradu pre štátnu pomoc nebola čerpaná,
c)	Samotná daňová úľava nebola poskytnutá formou štátnej pomoci, ale podľa (už zrušeného) ustanovenia § 35a zákona č. 366/1999 Z.z. od daniach z príjmov miestne príslušným daňovým úradom.

Preto upozornenie Ministerstva financií SR nebolo relevantné k uvedeným projektom a nemohlo ovplyvňovať postup pri posudzovaní oboch žiadostí o poskytnutie investičných stimulov.

Z rozboru Doložiek vyplynulo, že počas celého posudzovaného obdobia bude investor prispievať na účet verejných financií formou rôznych daní a odvodov, ktoré súvisia s pridanou hodnotou, zamestnávaním zamestnancov, apod. Ich výška je prehľadne uvedená ako súčasť žiadostí v Doložke finančných, ekonomických, environmentálnych vplyvov a vplyvov na zamestnanosť. Touto formou sa prispeje v priebehu posudzovaného obdobia do štátnej pokladnice výškou 1 145 mil. Sk, t.j. 53 % z vypočítanej (možnej) štátnej pomoci v prípade projektu Zvolen a cca 510 mil. Sk , t.j. 35 % štátnej pomoci v prípade projektu Prešov. Je zrejmé, že tieto príjmy štátu budú pokračovať i následne.

Pri porovnávaní je potrebné vziať do úvahy i pridanú hodnotu na jedného zamestnanca, resp. vytvorené pracovné miesto a nielen výšku štátnej pomoci. V prípade Kronospanu Zvolen, s.r.o.  je priemerná pridaná hodnota cca. 7,9 mil. Sk/ zamestnanec a rok v  a v prípade Kronospanu Prešov, s.r.o.  cca 10 mil. Sk/zamestnanec a rok, pričom priemer za ostatné projekty sa pohybuje vo výške cca 415 tis. Sk.

Pokiaľ sa za určité kritérium považuje výška investičného stimulu na vytvorené pracovné miesto, mala by sa v tom isto kontexte posudzovať aj vlastná výška investície. 
Striktné obmedzovanie výšky štátnej pomoci na vytvorené pracovné miesto zvýhodňuje materiálovo aj energeticky náročné investície s nízkou pridanou hodnotou, s nízkymi nárokmi na vzdelanie pracovníkov a k tomu prislúchajúcimi nákladmi práce. 

Výška štátnej pomoci pre Kronospan Zvolen, s.r.o.  a Kronospan Prešov, s.r.o. bola pri rokovaniach s investorom odsúhlasená ministrom hospodárstva a je v súlade s Pravidlami pre poskytovanie individuálnej štátnej pomoci veľkým investorom, schválených uznesením vlády SR č. 855/2005. 

Ministerstvo hospodárstva SR preto navrhuje predložiť žiadosti o poskytnutie investičných  stimulov pre spoločnosť Kronospan Zvolen, s.r.o. vo výške 2 179 257 tis. Sk formou úľavy na dani z príjmu právnických osôb a pre spoločnosť Kronospan Prešov, s.r.o. vo výške 1 460 609 tis. Sk formou úľavy na dani z príjmu právnických osôb na ďalšie konanie Komisii Európskych spoločenstiev